Fraserburgh

Fraserburgh (skotsk-gælisk: A' Bhruaich; skotsk: Broch eller Faithlie «The Online Scots Dictionary». Arkivert fra originalen den 2. oktober 2013.) er en by (town) i regionen Aberdeenshire i Skottland. Den ligger i det lengste nordøstlige hjørnet av Aberdeenshire, rundt 64 km nord av Aberdeen og 27 km nord for Peterhead. Det er den største havnen for innhøsting av skalldyr og en av de største i Europa med fangst på over 5360 tonn i 2016. Fishing Industry Statistics, Aberdeenshire Council, Desember 2017. Arkivert fra originalen den desember 2017. Fraserburgh har en beregnet befolkning på 12 570 innbyggere for 2020.«Mid-2020 Population Estimates for Settlements and Localities in Scotland» . National Records of Scotland. 31 mars 2022

 Historie 
 1500- og 1600-tallet: Opprinnelse 
Navnet på byen betyr bokstavelig talt «Frasers burgh», etter adelsfamilien Frasers av Philorth som kjøpte landene til Philorth i 1504 og deretter gjennomførte dem store forbedringer ved investeringer i løpet av det neste århundret.

I 1570 hadde Fraser-familien bygget Fraserburgh Castle ved Kinnaird Head, og i løpet av et år ble det bygget en kirke for området. Alexander Fraser bygde en havn i byen i 1579, fikk et charter som etablerte den som en baroniburgh i 1588 og sikret retten til å endre navnet fra Faithlie til Fraserburgh i 1592.Wells, R.P. (2004): "Fraser, Sir Alexander, of Philorth (1537–1623)". Oxford Dictionary of National Biography (online utg.). Oxford University Press. doi:10.1093/ref:odnb/10099. ISBN 978-0-19-861412-8. (betalingsmur)

En bevilgning fra parlamentet i Skottland i 1595 tillot Alexander Fraser å bygge den første høyskolebygningen, og i 1597 anbefalte generalforsamlingen til Den skotske kirke pastor Charles Ferme, daværende minister ved Old Parish, til å være dens første og eneste rektor.Thomson, Thomas, red. (1845): Acts and Proceedings of the General Assemblies of the Kirk of Scotland, Church of Scotland General Assembly, Edinburgh

I 1601 ble Fraserburgh en kongelig burgh. Høgskolen stengte imidlertid bare et tiår eller så etter at pastor Charles Ferme ble arrestert på ordre fra kong Jakob VI for å ha deltatt i generalforsamlingen i Aberdeen i 1605, og ble brukt igjen bare en kort periode i 1647 da King's College i Universitet i Aberdeen midlertidig flyttet på grunn av et utbrudd av pest. En plakett til minne om universitetets eksistens kan sees på Fraserburgh Heritage Centre.

 1700- og 1800-tallet: videre vekst og utvikling 
I løpet av 1700- og 1800-tallet vokste befolkningen i Fraserburgh med topper på grunn av sesongbasert sysselsetting. Fra en befolkning på anslagsvis 1682 i 1755, ble det registrert en befolkning på rundt 2000 i 1780, hvorav 1000 bodde i selve byen. Det var ytterligere 200 mennesker i landsbyen Broadsea. The Statistical Account on the Parish of Fraserburgh, between 1791–1799 (antagelig 1791) av prost Alexander Simpson fra Fraserburgh Old Parish Church

I 1787 ble Fraserburgh Castle omgjort til Kinnaird Head Lighthouse, Skottlands første fastlandsfyrtårn og det første i Skottland som ble tent av Commissioners of Northern Lights.

På 1790-tallet beskriver pastor Alexander Simpson fra Fraserburgh Old Parish Church havnen som liten, men god, og fortalte at den hadde kapasitet til å ta fartøyer med «200 tonns byrde». Pastoren bemerker at skipsbygging hadde blitt en hovedindustri i byen, spesielt etter 1784, og at lokalbefolkningen ga donasjoner og søkte statlig bistand for å få havnen utvidet.

I 1803 ble den opprinnelige kirkebygningen fra 1571 erstattet og utvidet, til en formgivning av Alexander Morrice,McKean, Charles (1990): Banff & Buchan: An Illustrated Architectural Guide. Mainstream Publications Ltd. ISBN 185158-231-2. s. 130. for å ha plass til 1000 mennesker. Auld Kirk skulle være den stående autoriteten i byen fram til 1840-årene. Denne perioden så også utvidelsen av havnen, med en nordlig brygge på 300 meter som ble bygget mellom 1807–1812, og i 1818 ble en sørlig brygge bygget etter en parlamentslov.

Fraserburghs befolkning blomstret tidlig på 1800-tallet, fra 2271 personer  i 1811 til 2954 innen 1831. Dette ble først og fremst forårsaket av veksten i sildefisket, som intensiverte i 1815. Sildesesongen førte også med seg ytterligere 1200 personer som arbeidet i sognet. Samtidige beretninger nevner økningen i generell rikdom som følge av denne økte handelen som ansporer til en endring i klær og i kosthold, samt en betydelig andel nye hus som ble bygget i byen.

Ikke mindre enn £30 000 ble brukt på å utvikle havnen mellom 1807 og 1840, da havnen hadde åtte fartøyer på 46–157 tonn og 220 båter fra sildefisket.The Statistical Account on the Parish of Fraserburgh (Januar 1840) av prost John Cumming fra Fraserburgh Old Parish Church

Fraserburgh Town House, som ble designet av Thomas Mackenzie fra Matthews og MacKenzie, sto ferdig i 1855. Historic Environment Scotland: «Town Hall and Police Office, 3 Saltoun Square and 1-5 Kirk Brae (LB31868)»

 Sport og rekreasjon 
Fraserburgh har en rekke sportsfasiliteter, inkludert et svømmebasseng, bowlinghall, tennisbaner, kampsportdojo, skatepark og fotballbaner. Både golf og cricket spilles i byen.

 Fotball 
Fraserburgh FC er den lokale fotballklubben som spiller i ligaen Highland Football League, som de er de nåværende mesterne av, etter å ha sikret seg sin 4. tittel i april 2022. Fraserburgh United F.C. er en juniorfotballklubb som spiller i Scottish Junior Football North First Division.Offisielt nettsted , Fraserburgh F.C.

 Vennskapsbyer 
Fraserburgh har følgende vennskapsbyer:

  Bressuire, Frankrike«Les villes jumelées» , Ville-bressuire.fr

 Billedgalleri

Referanser

 Eksterne lenker 


Fraserburgh Junior Arts Society 
 Visit Fraserburgh
 Fraserburgh Heritage Centre

Kategori:Byer i Aberdeenshire
Kategori:Havnebyer i Storbritannia
Kategori:Havnebyer ved Nordsjøen